CELEX: 32010D0219
Language: lt
Date: 1271376000000
Title: 2010/219/: 2010 m. balandžio 16 d. Komisijos sprendimas, kuriuo panaikinamas Sprendimas 2006/236/EB dėl specialių reikalavimų, keliamų žmonėms vartoti skirtiems žuvininkystės produktams, importuojamiems iš Indonezijos (pranešta dokumentu Nr. C(2010) 2354) (Tekstas svarbus EEE)

17.4.2010   
            
            
               LT
            
            
               Europos Sąjungos oficialusis leidinys
            
            
               L 97/16
            
         KOMISIJOS SPRENDIMAS
   2010 m. balandžio 16 d.
   kuriuo panaikinamas Sprendimas 2006/236/EB dėl specialių reikalavimų, keliamų žmonėms vartoti skirtiems žuvininkystės produktams, importuojamiems iš Indonezijos
   (pranešta dokumentu Nr. C(2010) 2354)
   (Tekstas svarbus EEE)
   (2010/219/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1997 m. gruodžio 18 d. Tarybos direktyvą 97/78/EB, nustatančią principus, reglamentuojančius iš trečiųjų šalių į Bendriją įvežamų produktų veterinarinių patikrinimų organizavimą (1), ypač į jos 22 straipsnio 6 dalį,
   atsižvelgdama į 2002 m. sausio 28 d. Europos Parlamento ir Tarybos reglamentą (EB) Nr. 178/2002, nustatantį maistui skirtų teisės aktų bendruosius principus ir reikalavimus, įsteigiantį Europos maisto saugos tarnybą ir nustatantį su maisto saugos klausimais susijusias procedūras (2), ypač į jo 53 straipsnio 1 dalies b punktą,
   kadangi:
   
               (1)
            
            
               2006 m. kovo 21 d. Komisijos sprendimas 2006/236/EB dėl specialių reikalavimų, keliamų žmonėms vartoti skirtiems žuvininkystės produktams, importuojamiems iš Indonezijos (3), buvo priimtas, kai Europos Komisijos patikrinimo Indonezijoje metu paaiškėjo, kad šioje trečiojoje šalyje apdorojant žuvininkystės produktus esama rimtų higienos trūkumų.
            
         
               (2)
            
            
               Sprendimas 2006/236/EB buvo iš dalies pakeistas Komisijos sprendimu 2008/660/EB (4), kuriuo panaikintas reikalavimas tirti Indonezijos kilmės žuvininkystės produktus dėl histamino ir sunkiųjų metalų akvakultūros produktuose.
            
         
               (3)
            
            
               Sprendimu 2006/236/EB nustatyta, kad valstybės narės turi užtikrinti, kad kiekviena ne akvakultūros kilmės žuvininkystės produktų, importuojamų iš Indonezijos, siunta turi būti atitinkamai tiriama, siekiant nustatyti, ar produktuose neviršijamas tam tikras didžiausias leistinas sunkiųjų metalų kiekis.
            
         
               (4)
            
            
               Sprendime 2006/236/EB taip pat nustatyta, kad šį sprendimą reikėtų peržiūrėti atsižvelgiant į Indonezijos kompetentingų institucijų pateiktas garantijas ir remiantis valstybių narių atliktų tyrimų rezultatais.
            
         
               (5)
            
            
               Valstybių narių atliktų žuvies produktų, importuotų iš Indonezijos, tyrimų dėl sunkiųjų metalų rezultatai yra geri. Be to, Indonezija pateikė Komisijai deramas garantijas. Todėl toliau nėra būtina tirti kiekvieną žuvininkystės produktų siuntą dėl sunkiųjų metalų.
            
         
               (6)
            
            
               Todėl Sprendimą 2006/236/EB reikėtų atitinkamai panaikinti.
            
         
               (7)
            
            
               Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimas 2006/236/EB yra panaikinamas.
   2 straipsnis
   Šis sprendimas skirtas valstybėms narėms.
   
      Priimta Briuselyje 2010 m. balandžio 16 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL L 24, 1998 1 30, p. 9.
   
      (2)  OL L 31, 2002 2 1, p. 1.
   
      (3)  OL L 83, 2006 3 22, p. 16.
   
      (4)  OL L 215, 2008 8 12, p. 6.